ai4bharat/Pralekha huggingface dataset:
وزیراعظم کا دفتر
وزیر اعظم نے مملکت اردن کے قیام کی 100ویں سالگرہ کے موقع پر اردن کے عالیجاہ شاہ عبداللہ دوئم اور مملکت ہاشمیہ اردن کے عوام کو مبارکباد پیش کی
نئی دہلی:13 اپریل ، 2021: وزیر اعظم جناب نریندر مودی نے ایک ویڈیو پیغام کے ذریعہ مملکت اردن کے قیام کی 100 ویں سالگرہ کے موقع پر اردن کےعالیجاہ شاہ عبداللہ دوئم اور مملکت ہاشمیہ اردن کے عوام کو مبارکباد دی ہے۔
اپنے ویڈیو پیغام میں وزیر اعظم نے عالیجاہ شاہ عبداللہ دوئم اور اردن کے عوام کو صمیم قلب سے پُرجوش مبارکباد دی۔ وزیر اعظم مودی نے عالیجاہ کی دور اندیش قیادت کی تعریف کی ، جن کی قیادت میں اردن نے پائیدار اور جامع ترقی حاصل کی ہے اور معاشی ،سماجی و ثقافتی شعبوں میں نمایاں پیشرفت کی ہے۔ مغربی ایشیاء میں قیام امن کے فروغ میں وزیر اعظم نے شاہ عبداللہ دوئم کے کلیدی کردار پر روشنی ڈالتے ہوئے کہا کہ اردن آج ایک طاقتور آواز اور اعتدال کی عالمی علامت کے طور پر ابھر کر سامنے آیا ہے۔
ہندوستان اور اردن کے مابین تعلقات کو مزید وسعت دیتے ہوئے وزیر اعظم نے عالیجاہ شاہ عبداللہ دوئم کے 2018 میں ہندوستان کے تاریخی دورے کو گرمجوشی کے ساتھ یاد کیا ، جس کے دوران شاہ عبداللہ دوئم نے 2004 میں رواداری ، اتحاد اور انسانیت کے احترام کے عمان کےپیغام کا اعادہ کیا تھا۔
وزیر اعظم نے کہا کہ ہندوستان اور اردن اس یقین پر متحد ہیں کہ امن اور خوشحالی کے لئے اعتدال پسندی اور پرامن بقائے باہمی ضروری ہے۔ انہوں نے زور دے کر کہا کہ فریقین پوری انسانیت کے عظیم تر مستقبل کے لئے مشترکہ کوششوں میں شانہ بہ شانہ چلتے رہیں گے۔
ش ح۔م ع۔ ع ن
U NO: 3703
(
صدر جمہوریہ کا سکریٹریٹ
صدر جمہوریہ ہند 26 سے 29 اگست تک اترپردیش کا دورہ کریں گے
نئی دہلی، 24/اگست 2021 ۔ صدر جمہوریہ ہند جناب رام ناتھ کووند 26 سے 29 اگست 2021 تک اترپردیش  کا دورہ کریں گے۔
صدر جمہوریہ ہند 26 اگست 2021 کو لکھنؤ میں بابا صاحب بھیم راؤ امبیڈکر یونیورسٹی کے 9ویں جلسہ تقسیم اسناد میں شرکت کریں گے۔
صدر جمہوریہ ہند 27 اگست 2021 کو لکھنؤ میں اترپردیش کے سابق وزیر اعلیٰ ڈاکٹر سمپورنانند کے مجسمے کی نقاب کشائی کریں گے اور کیپٹن منوج پانڈے سینک اسکول میں ایک آڈیٹوریم کا افتتاح کریں گے۔ اسی دن وہ لکھنؤ میں واقع سنجے گاندھی پوسٹ گریجویٹ انسٹی ٹیوٹ آف میڈیکل سائنس کے 26ویں جلسہ تقسیم اسناد میں بھی شرکت کریں گے۔
صدر جمہوریہ ہند 28 اگست 2021 کو گورکھپور میں مہایوگی گرو گورکھ ناتھ آیوش مہاودیالیہ کا سنگ بنیاد رکھیں گے اور مہایوگی گورکھ ناتھ وشوودیالیہ کا افتتاح کریں گے۔
صدر جمہوریہ ہند 29 اگست 2021 کو بذریعہ ٹرین لکھنؤ سے ایودھیا جائیں گے، جہاں وہ اترپردیش حکومت کے محکمہ ثقافت و سیاحت کے متعدد پروجیکٹوں کا افتتاح کریں گے۔ ان پروجیکٹوں میں تلسی اسمارک بھون کی بازیابی/ تعمیر اور نگر بس اسٹینڈ اور ایودھیا دھام کی ترقی شامل ہے۔ صدر جمہوریہ ہند اپنے ایودھیا کے دورے کے اختتام سے قبل شری رام مندر کی جائے تعمیر کا بھی دورہ کریں گے اور وہاں پوجا کریں گے۔
نوجوانوں کے امور اور کھیل کود کی وزارت
اچنتا شیولی نے دولت مشترکہ کھیل 2022 میں ویٹ لفٹنگ میں ہندوستان کےلئے تیسرا طلائی تمغہ جیتا
اہم ا جھلکیاں:
- صدر جمہوریہ محترمہ دروپدی مرمو اور وزیر اعظم جناب نریندر مودی نے اچنتا شیولی کو ان کی غیر معمولی کارکردگی کے لیے مبارکباد دی
- ہندوستان کا نام روشن کرنے اور تمغہ جیت کر کھیلوں کا ریکارڈ بنانے کے لیےاچنتا کو مبارکباد: جناب انوراگ ٹھاکر
ویٹ لفٹراچنتا شیولی نے اتوار کی رات جاریدولت مشترکہ کھیل 2022 میں مردوں کے 73 کلوگرام کے فائنل میں سونے کا تمغہ جیتا۔ اچنتا نے کھیلوں میں کل 313 کلوگرام  کا وزن اٹھایا۔ یہ مقابلہ میں ہندوستان کے لئے چھٹا اور تیسرا طلائی تمغہ ہے۔ صدر جمہوریہ محترمہ دروپدی مرمو، وزیر اعظم جناب نریندر مودی، مرکزی وزیر کھیل جناب انوراگ ٹھاکر اور ملک کے گوشے گوشے سے ہندوستانیوں نے اچنتا کو ان کی کارکردگی کے لیے مبارکباد دی۔
صدر محترمہ دروپدی مرمو نے اچنتا شیولی کو طلائی تمغہ جیتنے پر مبارکباد دی۔ صدر جمہوریہ نے ٹویٹ کیا،’’اچنتا شیولی نے دولت مشترکہ کھیلوں میںطلائی تمغہ جیت کر اور ترنگا پھہرا کرکے ہندوستان کا سر فخر سے بلند کیا ہے۔ آپ نے فوری طور پر ایک ہی کوشش میں ناکامی پر قابو پالیا اور لائن اپ میں سرفہرست رہے۔ آپ وہ چیمپئن ہیں جس نے ایک تاریخ رقم کی ہے۔ دل کی گہرائیوں سے مبارکباد!‘‘۔
وزیر اعظم جناب نریندر مودی نے اچنتا شیولی کو سونےکاتمغہ جیتنے پر مبارکباد دی ہے۔ پی ایم نے ٹویٹ کیا، ’’خوشی ہے کہ باصلاحیت اچنتا شیولی نے دولت مشترکہ کھیلوں میں طلائی تمغہ جیتا ہے۔ وہ اپنی پرسکون طبیعت اور استقامت کے لیے جانےجاتےہیں اور انہوں نے اس خاص کامیابی کے لیے بہت محنت کی ہے۔ ان کی مستقبل کی کوششوں کے لیے میری نیک خواہشات۔‘‘
وزیر اعظم نے ویڈیو کلپ بھی شیئر کیا۔ پی ایم نے ٹویٹ کیا، ’’ہمارے دستہ کودولت مشترکہ کھیلوں کے لیے روانہ ہونے سے پہلے، میں نے اچنتا شیولی کے ساتھ بات چیت کی تھی۔ ہم نے ان کی والدہ اور بھائی کی طرف سے ملنے والے تعاون پر بات چیت کی تھی ۔ مجھے امید ہے کہ تمغہ جیتنےکے بعد انہیں اب فلم دیکھنے کا وقت ملے گا ۔
کھیل کے وزیر جناب انوراگ سنگھ ٹھاکر نے اچنتا شیولی کو طلائی تمغہ جیتنے پر مبارکباد دی ہے۔ جناب ٹھاکر نے ٹویٹ کیا، ’’ اچنتا شیولی، جو اپنے تربیتی ادارہ این ایس این آئی ایس پٹیالہ میں’ مسٹر کام‘ کے نام سے مشہور ہیں، نےدولت مشترکہ کھیل 2022 میں ہندوستان کے لیے تیسرا طلائی تمغہ جیتا ہے۔ تمغہ جیت کر ہندوستان کا نام روشن کرنے اور کھیل کا ریکارڈ بنانے کے لیے اچنتا کو مبارکباد۔ 313 کلوگرام کی کل لفٹنگ قابل ستائش ہے!! #Cheer4India۔
مواصلات اور اطلاعاتی ٹیکنالوجی کی وزارت
بھارت نے جی ایس ایم اے گورنمنٹ لیڈرشپ ایوارڈ 2023 جیتا
بھارت کا ٹیلی کام سیکٹر چمکتے ہوئے شعبے کے طور پر ابھرا ہے اور پوری دنیا نے اس عروج کو نوٹ کیا ہے: جناب اشونی ویشنو
وزیر اعظم جناب نریندر مودی کی دور اندیش قیادت کو عالمی سطح پر پذیرائی ملی ہے۔ جی ایس ایم تنظیم  نے ٹیلی کام پالیسی اور اس کو منضبط کرنے میں بہترین طور طریقوں کو نافذ کرنے کے لیے بھارت کو گورنمنٹ لیڈرشپ ایوارڈ 2023 سے نوازا ہے۔
جناب اشونی ویشنو ایوارڈ جیتنے کا اعلان کرتے ہوئے
بھارت کے ایوارڈ حاصل کرنے کے موقع پر گفتگو کرتے ہوئے مواصلات، الیکٹرانکس اور آئی ٹی نیز ریلوے کے وزیر جناب اشونی وشنو نے کہا کہ ‘‘جی ایس ایم اے ایوارڈز وزیر اعظم جناب نریندر مودی جی کی طرف سے کی گئی ٹیلی کام اصلاحات کی عالمی شناخت کی نمائندگی کرتے ہیں۔ ہم سب نے اصلاحات کا اثر دیکھا ہے۔ آر او ڈبلیو کی اجازت حاصل کرنے کے عمل میں پہلے 230 دن سے زیادہ کا وقت لگتا تھا، اب اس کو 8 دن کے اندر منظوری مل جاتی ہے۔ 85 فیصد سے زیادہ موبائل ٹاور کلیئرنس اب فوری طور پ ہوتے ہیں۔ 387 اضلاع میں تقریباً 1 لاکھ مقامات کے ساتھ بھارت میں 5جی کا آغاز دنیا کے تیز ترین مقامات میں سے ایک ہے۔ بھارت کا ٹیلی کام سیکٹر چمکتے ہوئے شعبے کے طور پر ابھرا ہے اور پوری دنیا نے اس عروج کو نوٹ کیا ہے’’۔
جی ایس ایم اے، جو ٹیلی کام ایکو سسٹم میں 750 سے زیادہ موبائل آپریٹرز اور 400 کمپنیوں کی نمائندگی کرتا ہے، ہر سال ایک ملک کو تسلیم کرتا ہے۔ 27 فروری 2023 کو بارسلونا میں موبائل ورلڈ کانگریس میں منعقدہ تقریب میں بھارت کو فاتح قرار دیا گیا۔
وزیر اعظم جناب نریندر مودی کے ‘ڈیجیٹل انڈیا’ وژن کے بعد حکومت نے ستمبر 2021 میں ڈھانچہ جاتی اور ضابطہ جاتی اصلاحات کیں۔ اس کے بعد لائسنسنگ اصلاحات، پی ایم گتی شکتی سنچار پورٹل کی تشکیل، درست راستے کو ہموار کرنا ، اسپیکٹرم اصلاحات، سیٹلائٹ اصلاحات وغیرہ جیسے متعدد اقدامات کیے گئے۔
جی ایس ایم اےکےذریعہ شائع کردہ بھارت سےمتعلق پالیسی اسپاٹ لائٹ اسکےساتھ منسلک ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 64
کامرس اور صنعت کی وزارتہ
اے پی ای ڈی اے نے ہندوستانی زرعی مصنوعات کے فروغ کیلئے درآمد کرنے والے ممکنہ ملکوں کے ساتھ خریداروں اور فروخت کنندگان کی ورچوول میٹنگ کا انعقاد کیا
نئی دہلی:21 نومبر، 2020:تجارت اور صنعت کی وزارت کے تحت زرعی اور ڈبہ بند خوراک مصنوعات کی برآمدات کی ترقیاتی اتھارٹی  برآمدات کو بڑھاوا دینے والی متعدد سرگرمیوں مثلاً بین الاقوامی خریداروں اور فروخت کنندگان کی میٹنگیں منعقد کرکے درآمد کرنے والے ممکنہ ملکوں میں ہونے والے سرکردہ تجارتی پروگراموں میں برآمدکاروں کی شراکت داری اور مخصوص بازاروں میں مصنوعات کی تشہیر کیلئے پروگراموں کے توسط سے اپنے درج فہرست مصنوعات کی برآمدات کو سہل بناتا ہے۔ اس طرح کے کئی اقدامات نے نہ صرف ہندوستانی زرعی مصنوعات کو عالمی سطح پر مقبول عام بنادیا بلکہ برآمد کاروں کو عالمی بازار تک رسائی میں مدد بھی کی ہے۔
کووڈ-19 وبا کے دوران ایک دوسرے کے ساتھ ملکر میٹنگ کرنا اور بازارکی تشہیر سے منسلک پروگرام ممکن نہیں تھے۔ زرعی مصنوعات کی برآمدات کو بڑھاوا دینے کی اپنی کوششوں میں اے پی ای ڈی اے نے ورچوول طریقے کو اپنایا اور غیرملکوں میں بھارتی مشنوں کے ساتھ شراکت داری کرکے متعدد ورچوول خریدار اور فروخت کنندگان کی میٹنگیں  منعقد کیں اور اس طرح برآمدات کو بڑھاوا دینے کی اپنی کوششوں کو جاری رکھا۔
اپریل سے اکتوبر 2020 تک اے پی ای ڈی اے نے اپنی سبھی مصنوعات کی تشہیر کیلئے متحدہ عرب امارات، جنوبی کوریا، انڈونیشیا، کویت اور ایران جیسے ممکنہ درآمد کرنے والے ملکوں کے ساتھ کئی ورچوول خریدار- فروخت کنندگان کی میٹنگیں  منعقد کیں۔
اس کے علاوہ سنگاپور، روس، بلجیم، سوئٹزرلینڈ، سویڈن اور لاتویہ جیسے ملکوں کے ساتھ مخصوص مصنوعات سے منسلک ورچوول نیٹ ورکنگ میٹنگیں بھی منعقد کی گئیں۔ ان زرعی پروڈکٹوں میں تازہ پھل اور سبزیاں شامل تھیں۔ کنیڈا کے ساتھ نامیاتی مصنوعات، جبکہ امریکہ اور متحدہ عرب امارات کے ساتھ جی آئی مصنوعات کو لیکر میٹنگیں ہوئیں۔
ان ورچوول میٹنگوں نے ہندوستان کے درآمدکاروں اور برآمدکاروں کو باسمتی چاول،غیرباسمتی چاول، انگور، آم، کیلا، انار، تازہ سبزیاں اور نامیاتی پروڈکٹس کی برآمدات میں ہندوستان کی طاقت سے واقف کرانے کیلئے بات چیت کا اسٹیج فراہم کیا۔
امید ہے کہ اس طرح کے انعقاد برآمدات کو آسان بنانے کے سلسلے میں ہندوستانی زرعی مصنوعات میں درآمدکاروں کے اعتماد کو مزیدبڑھائیں گے۔
-----------------------
م ن۔م ع۔ ع ن
U NO:7449
(Visitor Counter : 115
وزارت دفاع
ڈی آر ڈی او نے اوڈیشہ کے ساحل سے بہت ہی مختصر فاصلے کے فضائی دفاعی سسٹم میزائل کے لگاتار دو کامیاب پرواز کے ٹیسٹ کیے
ڈیفنس ریسرچ اینڈ ڈیولپمنٹ آرگنائزیشن  نے 14 مارچ 2023 کو اوڈیشہ کے ساحل سے انٹیگریٹڈ ٹیسٹ رینج، چاندی پور میں بہت مختصر رینج کے فضائی دفاعی سسٹم  میزائل کے لگاتار دو کامیاب پرواز ٹیسٹ کیے۔ پرواز کے ٹیسٹ زمین پر مبنی مین پورٹیبل لانچر سے تیز رفتار بغیر پائلٹ کے فضائی اہداف کے خلاف کیے گئے، طیارے کے پاس آنے اور پیچھے ہٹنے کی نقل کرتے ہوئے۔ مشن کے تمام مقاصد کو پورا کرتے ہوئے اہداف کو کامیابی سے روکا گیا۔
VSHORADS ایک مین پورٹ ایبل ایئر ڈیفنس سسٹم  ہے جس کا مقصد مختصر فاصلے پر کم اونچائی والے فضائی خطرات کو بے اثر کرنا ہے۔ اسے دیگر ڈی آر ڈی او لیبارٹریوں اور ہندوستانی صنعتی شراکت داروں کے ساتھ مل کر ریسرچ سنٹر امارت، حیدرآباد نے مقامی طور پر ڈیزائن اور تیار کیا ہے۔ میزائل میں بہت سی نئی ٹیکنالوجیز ہیں جن میں ڈوئل بینڈ آئی آئی آر سیکر، چھوٹے ری ایکشن کنٹرول سسٹم اور مربوط طیر برقیات شامل ہیں۔ حرکت ایک ڈوئل تھرسٹ ٹھوس موٹر کے ذریعہ فراہم کی جاتی ہے۔
ڈی آر ڈی او اور صنعت کے شراکت داروں کی تعریف کرتے ہوئے، وزیر دفاع جناب راج ناتھ سنگھ نے کہا کہ نئی ٹیکنالوجی سے لیس میزائل مسلح افواج کو مزید تکنیکی فروغ دے گا۔
سکریٹری، محکمہ دفاع آر اینڈ ڈی اور چیئرمین ڈی آر ڈی او ڈاکٹر سمیر وی کامت نے بھی لگاتار کامیاب فلائٹ ٹیسٹ سے وابستہ ٹیموں کو مبارکباد دی۔
امور داخلہ کی وزارت
مودی حکومت نے او سی آئی کارڈ دوبارہ جاری کرنے کے طریقہ کار کو آسان بنایا
اس فیصلہ سے او سی آئی کارڈ ہولڈروں کو سہولت ہوگی
نئی دہلی، 15/اپریل2021 ۔ ایک فیصلہ سے اوورسیز سٹیزن آف انڈیا  کارڈ دوبارہ جاری کرنے کے عمل میں کافی آسانی ہونے کی امید ہے۔مودی حکومت نے اس عمل کو آسان بنانے کا فیصلہ کیا ہے۔ یہ فیصلہ مرکزی وزیر داخلہ جناب امت شاہ کی ہدایت پر لیا گیا ہے۔
او سی آئی کارڈ بھارت نژاد غیرملکیوں اور بھارتی شہریوں یا او سی آئی کارڈ ہولڈروں سے غیرملکی نژاد شریک حیات کے درمیان کافی مقبول ثابت ہوا ہے، کیونکہ یہ انھیں بھارت میں بغیر کسی پریشانی کے داخلہ اور غیرمحدود قیام میں مدد کرتا ہے۔ بھارت سرکار اب تک تقریباً 37.72 لاکھ او سی آئی کارڈ جاری کرچکی ہے۔
موجودہ قانون کے مطابق بھارت نژاد غیرملکی یا بھارتی شہری کے غیرملکی شریک حیات یا بھارت کے غیر مقیم شہری  کارڈ ہولڈر کا غیرملکی شریک حیات او سی آئی کارڈ ہولڈر کے طور پر رجسٹرڈ ہوسکتا ہے۔ او سی آئی کارڈ بھارت میں داخلے اور قیام اور اس کے متعلق متعدد دیگر اہم فائدوں کے ساتھ زندگی بھر کا ویزا ہے جو دیگر غیر ملکیوں کے لئے دستیاب نہیں ہے۔
فی الحال عرضی گزار کے چہرے میں حیاتیاتی تبدیلی کو پیش نظر رکھتے ہوئے او سی آئی کارڈ کو 20 سال کی عمر تک ہر بار نیا پاسپورٹ جاری ہونے اور ایک بار 50 سال کی عمر پوری ہونے کے بعد دوبارہ جاری کرانے کی ضرورت ہوتی ہے۔ او سی آئی کارڈ ہولڈروں کو سہولت فراہم کرنے کے مقصد سے اب بھارت سرکار نے اس ضرورت کو ختم کرنے کا فیصلہ کیا ہے۔ کوئی بھی شخص جو 20 سال کی عمر پہنچنے سے قبل او سی آئی کارڈ ہولڈروں کے طور پر رجسٹریشن کرائے گا اسے او سی آئی کارڈ صرف ایک بار پھر سے جاری کرانا ہوگا، جب اس کی 20 سال کی عمر پوری وہنے کے بعد نیا پاسپورٹ جاری کیا گیا ہو، تاکہ اس سے طالب ہونے پر اس کے چہرے کے نقش و نگار کو پہچانا جاسکے۔ اگر کسی شخص نے 20 سال کی عمر حاصل کرنے کے بعد او سی آئی کارڈ ہولڈر کے طور پر رجسٹریشن کیا ہے تو او سی آئی کارڈ کے دوبارہ جاری کرنے کی کوئی ضرورت نہیں ہے۔
او سی آئی کارڈ ہولڈر کے ذریعہ حاصل نئے پاسپورٹ کے بارے میں ڈیٹا کو اپ ڈیٹ کرنے کے لئے یہ فیصلہ کیا گیا ہے کہ وہ ہر بار آن لائن او سی آئی پورٹل پر اپنی باتصویر نئے پاسپورٹ کی ایک کاپی اور ایک تازہ ترین تصویر اَپلوڈ کرے گا۔ نیا پاسپورٹ 20 سال کی عمر تک اور 50 سال کی عمر پوری کرنے کے بعد جاری کیا جاسکتا ہے۔ یہ دستاویز نئے پاسپورٹ حاصل ہونے کے 3 مہینے کے اندر او سی آئی کارڈ ہولڈر کے ذریعہ اپلوڈ کئے جاسکتے ہیں۔
حالانکہ ان لوگوں کے معاملے میں جنھیں بھارت کے شہری یا او سی آئی کارڈ ہولڈر کے غیرملکی شریک حیات کے طور پر او سی آئی کارڈ ہولڈر کی شکل میں رجسٹرڈ کیا گیا ہے، متعلقہ شخص کو سسٹم پر اپلوڈ کرنے کی ضرورت ہوگی، پاسپورٹ ہولڈر کی تصویر کے ساتھ نئے پاسپورٹ کی ایک کاپی اور ایک تازہ ترین فوٹو کے ساتھ ایک ڈکلیئریشن دیا جائے گا کہ ان کی شادی اب بھی برقرار ہے، ہر بار ایک نیا پاسپورٹ جاری کیا جاتا ہے۔
ان دستاویزات کو او سی آئی کارڈ ہولڈر شریک حیات کے ذریعہ اپنے نئے پاسپورٹ کے حصول کے تین مہینوں کے اندر اپلوڈ کیا جاسکتا ہے۔
سسٹم پر تفصیلات اپڈیٹ کی جائیں گی اور ای میل کے ذریعہ ایک خودکار اکنالجمنٹ  کے ذریعہ او سی آئی کارڈ ہولڈر کو مطلع کیا جائے گا کہ تازہ ترین تفصیلات ریکارڈ پر لے لی گئی ہیں۔ ویب پر مبنی نظام میں اپنے دستاویزات کی آخری رسید کی تاریخ تک نئے پاسپورٹ جاری کرنے کی تاریخ سے مدت کے دوران بھارت سے سفر کرنے کے لئے او سی آئی کارڈ ہولڈر پر کوئی پابندی نہیں ہوگی۔
دستاویز اپلوڈ کرنے کی مذکورہ سبھی خدمات او سی آئی کارڈ ہولڈروں کو مفت دستیاب کرائی جائیں گی۔
صدر جمہوریہ کا سکریٹریٹ
صدرجمہوریہ ہند نے ہماچل پردیش یونیورسٹی کے 26 ویں تقسیم اسناد تقریب میں شرکت کی
ہماچل پردیش یونیورسٹی جیسے اداروں کو خطے کی ماحول دوست ترقی میں اپنا تعاون کرنا چاہیے: صدر مرمو
صدرجمہوریہ ہند محترمہ دروپدی مرمو نے آج  کو شملہ میں ہماچل پردیش یونیورسٹی کے 26ویں تقسیم اسناد تقریب سے خطاب کیا۔
اس موقع پر خطاب کرتے ہوئے صدر جمہوریہ نے کہا کہ 1970 میں اپنے قیام کے بعد سے ہماچل پردیش یونیورسٹی نے اعلیٰ تعلیم کے شعبے میں بہت اہم کردار ادا کیا ہے۔ اس یونیورسٹی کے سابق طلباء نے آرٹس، طب، عدلیہ، کھیلوں، سماجی خدمت، سیاست اور انتظامیہ سمیت مختلف شعبوں میں اپنی پہچان بنائی ہے۔
صدر جمہوریہ نے کہا کہ ہماچل پردیش کی آب و ہوا دنیا بھر کے لوگوں کو اپنی طرف متوجہ کرتی ہے۔ ہمالیہ کا یہ خطہ حیوانات اور نباتات سے مالا مال ہے۔ لیکن موسمیاتی تبدیلی اس خطے کی ماحولیات کو بھی متاثر کر رہی ہے۔ ریاست کے مالامال قدرتی ورثے کا تحفظ کرتے ہوئے پائیدار ترقی کے ہدف کی طرف مل کر آگے بڑھنا وقت کی ضرورت ہے ۔ لہذا، ہماچل پردیش یونیورسٹی جیسے اداروں کا مقامی کمیونٹی کی ضروریات اور علاقے کے ماحولیاتی چیلنجوں اور ماحول دوست ترقی میں اپنا تعاون کو مدنظر رکھتے ہوئے تحقیق اور اختراع کو فروغ دینے کی ذمہ داری ہے ۔
صدر جمہوریہ نے کہا کہ سائنسی مزاج، انسان دوستی اور تحقیق و اصلاح کا جذبہ پیدا کرنا ہر شہری کا بنیادی فرض ہے۔ انہوں نے فارغ التحصیل طلباء سے کہا کہ زندگی کے ایک نئے دور میں داخل ہوتے ہوئے انہیں اپنے انفرادی اہداف کو قومی اہداف سے جوڑنا چاہیے اور اپنے منتخب کردہ شعبوں میں آگے بڑھ کر ملک کی ترقی میں اپنا کردار ادا کرنا چاہیے۔
صدر جمہوریہ نے کہا کہ ہمارے ملک کے نوجوان اپنی صلاحیتوں سے پوری دنیا میں پہچان بنا رہے ہیں۔ ان میں سے کئی نے اسٹارٹ اپس قائم کیے ہیں اور کامیابی کی عظیم مثالیں پیش کی ہیں ۔ اختراع ان اسٹارٹ اپس کا بنیادی عنصر ہے۔ یہ جان کر خوشی ہوئی کہ ہماچل پردیش یونیورسٹی نے انکیوبیشن سنٹرس قائم کرکے نوجوانوں میں صنعت کاری کے جذبے کی حوصلہ افزائی کے لیے پہل کی ہے۔
Please click here to see the President's Speech -
وزارت دفاع
بھارتی فضائیہ نے سی-17 کے ذریعے سوڈان سے جنگی طرز کی بچاؤ مہم کے تحت تقریباً 24 گھنٹے بغیر رکاوٹ آپریشن چلایا
تین- چار مئی 2023 کی درمیانی شب میں بھارتی فضائیہ کے سی-17 گلوب ماسٹر طیارے نے ہنڈن ندی سے پرواز کی، جو رات بھرکے سفر کے بعد صبح جدہ، سعودی عرب پہنچ گیا۔ جہاز نے ، جدہ سے جنگ سے متاثرہ سوڈان کے لئے اور واپس بھارت کے لئے بلا رکاوٹ پرواز کرنے کے لئے جدہ میں ایندھن بھرا۔ ایندھن کی عدم دستیابی سے بچنے اور سوڈا ن میں دوبارہ ایندھن لینے کی تاخیر سے سے بچنے کے لئے طیارے نے جدہ سے اضافی ایندھن لیا۔ یہ اپنی قسم کا ایک خاص مشن تھا، جس کے ذریعے 192 مسافروں کو واپس لایا گیا۔ ان میں زیادہ تر خواتین، بچے اور معمر افراد شامل تھے، جو یا تو این آر آئی، غیرملکی شہری یا او سی آئی  تھے۔ ان لوگوں کو چونکہ جدہ نہیں لے جایا جاسکتا تھا، اس لئے اس بھاری جیٹ کے ذریعے نان اسٹاپ پرواز میں انھیں سیدھے طور پربھارت لے جانا ضروری تھا۔
سوڈان میں، بھاری جیٹ کو اتارنے کے لئے ،طیارے نے اوور ہیڈ اسٹیپ ٹیکٹیکل آمدکو انجام دیتے ہوئےحملہ آور طریقہ اختیار کیا۔ طیارے نے حملہ کرنے کا طریقہ کار اختیار کرتے ہوئے اوور ہیڈ اسٹیب ٹیکٹیکل آمد کو انجام دیا۔ زمینی آپریشن کی پوری مدت کے دوران، صورتحال کے مدنظر طیارے کو ہوائی اڈے سے فوری طور پرباہر نکلنے کے لئے جہاز کے انجنوں کوچالو رکھا گیا۔
جہاز کے عملے کو ایک اور ہنگامی صورتحال کا سامنا کرنا پڑا جب پرواز کے دوران ایک مسافر بے ہوش ہوگیا۔ اس صورتحال کو عملے نے فوراً اور اپنی مہارت سے سنبھالا، عملے نے اس شخص کوبحال کرنے کے لئے 100 فیصد آکسیجن فراہم کیا۔
یہ جہاز 4 مئی 2023 کو دیر شام احمدآباد میں اُترا اور پھر اسی رات اپنے ہوم بیس ہنڈن پہنچ گیا۔ اس طرح ، جہاز کے عملے نے پھنسے ہوئےآخری کچھ ہم وطنوں کو بھارت واپس لانے کے لئے تقریباً 24 گھنٹے کی طویل مدت کی پرواز کی۔
زراعت اور کاشتکاروں کی فلاح و بہبود کی وزارت
زرعی شعبے کے لئے لاک ڈاؤن میں مزید چھوٹ
ایگریکلچرل مشینری اسپئر پارٹ اور مرمت کی دکانوں ، شاہراہوں پر ٹرک مرمت کی دکانوں کو چھوٹ دی گئی ہے؛ چائے کی صنعت کو دی گئی چھوٹ میں باغات شامل ہیں
مرکزی وزارت داخلہ نے کووڈ۔19 عالمی وبا سے متعلق لاک ڈاؤن کے بارے میں چوتھا ضمیمہ جاری کیا
کھیتوں اور متعلقہ شعبوں میں ،کسانوں اور مزدوروں کی مشکلات پر قابو پانے میں مدد کے اقدامات
نئی دہلی، 4 اپریل 2020، مرکزی حکومت نے کووڈ۔19 عالمی وبا سے متعلق 21 روزہ لاک ڈاؤن کے معاملے میں زرعی اور متعلقہ شعبوں کے لئے متعدد رعایتیں اور کئی طرح کی چھوٹ دی ہے تاکہ کسانوں کو اس کے نتیجے میں کسی طرح کی پریشانیوں کا سامنا نہ کرنا پڑے۔ اس سلسلے میں مرکز وزارت داخلہ نے آفات کے بندوبست سے متعلق قانون کی بنا پر اپنے نوٹی فکیشن کا چوتھا ضمیمہ جاری کیا ہ۔
اس ضمیمے کے مطابق ایگریکلچرل مشینری ، اس کے اسپیئر پارٹس  اور مرمت کی دوکانیں اور شاہراہوں پر ٹرکوں کی مرمت کی دکانیں ، ترجیحی طور پر فیول پمپوں میں واقع دکانیں، زرعی پیداوار کے نقل و حمل کے مقصد سے کھلی رہ سکتی ہیں۔ اس کے علاوہ چائے کی صنعت ، باغات سمیت زیادہ سے زیادہ 50 ملازمین کے ساتھ کام کرسکتی ہیں۔
وزارت داخلہ نے اس بات پر زور دیا ہے کہ تنظیم ادارے کے سربراہ سوشل ڈسٹنسنگ کے طریقوں اور مناسب صفائی ستھرائی کو یقینی بنائیں گے۔ ضلعی حکام کو بھی ہدایت دی گئی کہ احکامات کے سختی سے نفاذ کو یقینی بنائیں۔
۔۔۔۔۔۔۔۔۔۔۔
م ن۔ ا گ۔ن ا۔
U-1479
(Visitor Counter : 77
وزیراعظم کا دفتر
وزیر اعظم کا اُمنگوں سے بھرے اضلاع پروگرام کی کامیابی پر اظہارِ مسرت
وزیر اعظم جناب نریندر مودی نے صحت، غذائیت، تعلیم اور برآمدات جیسے پیمانوں پر امنگوں سے بھرے اضلاع پروگرام کی کامیابی پر خوشی کا اظہار کیا ہے۔
وزیر اعظم نے ٹویٹ کیا ہے کہ؛
"مختلف پیمانوں پر خواہ خواہ وہ صحت، غذائیت، تعلیم یا برآمدات سے متعلق ہوں - اُمنگوں سے بھرے اضلاع کی کامیابی - خوش کن ہے۔ یہ دیکھ کر خوشی ہوئی کہ اُمنگوں سے بھرے اضلاع پروگرام کی وجہ سے لاکھوں لوگوں کی زندگیوں میں انقلاب آیا ہے۔
وزارت خزانہ
حکومت نے ایم ایس ایم ای کو کووڈ-19 کی مدت کے لیے ایک بڑی راحت فراہم کی ہے؛ مرکزی بجٹ 2023-24 میں اعلان کردہ وعدے کو پورا کیا
معاہدوں پر عمل کرنے میں ناکامی کی صورت میں بولی یا کارکردگی سیکورٹی کا 95 فیصد واپس کر دیا جائے گا؛ اس طرح کی واپس کی گئی رقم پر کوئی سود ادا نہیں کیا جائے گا
ایم ایس ایم ای کے ساتھ وزارت/محکمہ/سی پی ایس ای وغیرہ کے ذریعہ کی گئی سامان اور سروسز کی خرید کے لیے سبھی معاہدوں میں راحت دی گئی ہے
وزارت خزانہ نے آج کووڈ-19 کی مدت کے لیے مائیکرو، اسمال اور میڈیم انٹرپرائزز  کو ایک بڑی راحت فراہم کی ہے۔ محکمہ اخراجات کی طرف سے جاری کردہ ایک حکم نامہ  میں، وزارتوں سے کہا گیا ہے کووڈ-19 عالمی وبا کے دوران کی گئی کٹوتیوں کے لیے بولی کا کارکردگی سیکورٹی کا 95 فیصد واپس کیا جائے۔ یہ حکم مرکزی وزیر خزانہ کے ذریعہ بجٹ تقریر 2023-24 میں اعلان کردہ ”وواد سے وشواس-I“ اسکیم کی پیروی کے طور پر جاری کیا گیا ہے۔ بجٹ تقریر کے پیراگراف 66 میں انہوں نے اس کا اعلان کیا تھا۔
”کووڈ کی مدت کے دوران ایم ایس ایم ای کے ذریعہ معاہدوں پر عمل درآمد میں ناکامی کی صورت میں، بولی یا کارکردگی سیکورٹی سے متعلق ضبط شدہ رقم کا 95 فیصد انہیں حکومت اور سرکاری اداروں کے ذریعے واپس کر دیا جائے گا۔ اس سے MSMEs کو راحت ملے گی۔“
کووڈ-19 عالمی وبا، جو انسانی تاریخ کے سب سے بڑے بحرانوں میں سے ایک ہے، نے معیشت پر تباہ کن اثرات مرتب کیے ہیں۔ اس کا ایم ایس ایم ای پر بھی بہت برا اثر پڑا۔ متعدد ایم ایس ایم ای نے کووڈ-19 عالمی وبا کی وجہ سے پچھلے 2 سالوں میں ان کو درپیش مشکلات کو اجاگر کیا۔ ایم ایس ایم ای کو راحت فراہم کرنے کے لیے حکومت نے پچھلے 2 سالوں میں ان کے لیے بہت سے فوائد کا اعلان کیا ہے۔ پہلے اعلان کردہ امدادی اقدامات کی پیروی کے طور پر، وزارت خزانہ نے ایم ایس ایم ای کو درج ذیل اضافی فوائد دینے کا فیصلہ کیا ہے:
- ایسی فرموں سے ضبط کی گئی کارکردگی سیکیورٹی کا 95 فیصد واپس کر دیا جائے گا۔
- 19.02.2020 اور 31.03.2022 کے درمیان کھولے گئے ٹینڈرز میں ایم ایس ایم ای فرموں سے ضبط شدہ بولی کی سیکورٹی کا 95 فیصد ، اگر کوئی ہے تو واپس کر دیا جائے گا۔
- iii. اس طرح کی فرموں سے کٹوائے گئے لیکویڈیٹڈ ڈیمیجز  کا 95 فیصد بھی واپس کیا جائے گا۔ اس طرح ریفنڈ کیا گیا LD معاہدے میں طے شدہ پرفارمنس سیکیورٹی کے 95 فیصد سے زیادہ نہیں ہوگا۔
- iv. اگر کسی فرم کو صرف اس طرح کے معاہدوں پر عمل درآمد میں ناقص ہونے کی وجہ سے روک دیا گیا ہے، تو اس طرح کی پابندی کو بھی پروکیورنگ ادارے کی طرف سے ایک مناسب حکم جاری کر کے منسوخ کر دیا جائے گا۔
- اس طرح کی واپس کی گئی رقم پر کوئی سود ادا نہیں کیا جائے گا۔
امدادی گرانٹ کی نگرانی گورنمنٹ ای-مارکیٹ پلیس  کے ذریعے کی جائے گی۔ ایم ایس ایم ای وینڈرز GeM پورٹل پر رجسٹر کر سکیں گے اور قابل اطلاق معاہدوں کی تفصیلات درج کر سکیں گے۔ خریداری کرنے والے اداروں کی فہرست بھی پورٹل پر دستیاب ہوگی۔ پورٹل ایم ایس ایم ای وینڈر کے دعوے کی تصدیق کے لیے ہر پروکیورنگ ادارے کے نوڈل افسران کو مطلع کرے گا۔ نوڈل افسر واجب الادا رقم واپس کرے گا اور ادائیگی کی رقم، تاریخ اور لین دین کی تفصیلات کے ساتھ پورٹل کو اپ ڈیٹ کرے گا۔ پورٹل ہر ایک پروکیورنگ ادارے کے پاس زیر التوا معاملوں کو ٹریک کرنے کے لیے رپورٹس بھی فراہم کرے گا۔
جی ای ایم کے ذریعے ریلیف کے لیے درخواستوں کے عمل کے آغاز کی تاریخ کو علیحدہ طور پر مطلع کیا جائے گا۔
وزارت دفاع
بھارتی بحریہ – ویتنام عوام کی بحریہ کے درمیان دوسری دوطرفہ مشق  کااختتام
نئیدہلی18 اپریل ۔ بھارت اورویتنام کےدرمیان بڑھتی ہوئی بحری سرگرمیوں کے پس منظر میں بھارتی بحریہ نے ، بھارتی بحریہ اور ویتنام پیپلز بحریہ کی ، ویتنام میں کیم رن خلیج میں /سے کچھ دور ، 13سے 16 اپریل 2019 تک ، دوسری دو طرفہ بحری مشقیں شروع کی ہیں ۔ پہلی مشقیں ویتنام کے دانینگ میں 21سے 26 مئی 2018 کو کی گئی تھیں ۔ یہ مشقیں جنوب مشرق ایشائی ملکوں کے لئے مشرقی بیڑے کے جہازوں کی جاری سمندر پار تعیناتی کے حصے کے طور پر کی جارہی ہیں ۔ کپتان آدتیہ ہارا کی کمان کے تحت آئی این جہاز کولکتہ اور کپتان سری رام امر کی کمان کےتحت شکتی نے ان مشقوںمیں حصہ لیا ، جو ایک بندرگاہ اور ایک سمندر کے مرحلے پر مشتمل ہیں ۔
بھارتی بحریہ اور ویتنام پیپلز بحریہ نے روائتی طور پر اپنے اچھے تعلقات سے ایک دوسرے کوفائدہ پہنچایا ہے ۔سالانہ طور پر دوطرفہ ان مشقوں کے انعقادسے دونوں ملکوں کےدرمیان موجودہ مضبوط دوطرفہ تعلقات کو مزید فروغ حاصل ہوگا ، جو16ستمبر کو وزیر اعظم کے ویتنام کے دورے کے بعد ’’ جامع دفاعی شراکتداری ‘‘ کی سطح پر لائی گئی ۔بحریہ سے بحریہ کے درمیان تعاون میں آبدوز ، ہوابازی اور بندرگاہی تربیت کے میدانوں میں ایک ملا جُلاتربیتی پروگرام میں شامل ہے ۔دونوںملکوں نے غیر فوجی جہازوں کی آمدورفت سے متعلق معلومات کے لین دین سے متعلق ایک معاہدے پردستخط کئے گئے اور معلومات کے لین دین سے متعلق ایک پروگرام کا آغاز کیا گیا۔
بھارتی بحریہ - ویتنام پیپلز بحریہ دوطرفہ مشقیں ،باہمی اعتماد ، آپسی تال میل کے ساتھ کی جانے والی کارروائی نیزبھارت اور ویتنام پیپلز نیوی کے درمیان ایک دوسرے کے طور طریقوں سے ایک دوسرے کو واقف کرانے کے سلسلے کو مزید مستحکم بنانے کی راہ میں ایک اہم قدم ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-1913
(Visitor Counter : 62
وزارت دفاع
آئی این ایس نیرکشک کو انتہائی مشکل حالات میں گہرے سمندر میں غوطہ خوری اور بچاؤ کے آپریشن کے لیےچیف آف دی نیول اسٹاف آن دی اسٹاپ یونٹ توصیف نامے سے نوازا
چیف آف دی نیول اسٹاف ایڈمرل آر ہری کمار نے 20 فروری 2023 کو کوچی میں آئی این ایس نیرکشک کا دورہ کیا ۔ انہوں بحر عرب میں 219میٹر کی گہرائی پر بچاؤ کام میں شامل جہاز کی غوطہ خور ٹیم کے ساتھ بات چیت کی اور جہاز کو محفوظ رکھنے اور سب سے زیادہ چیلنج کے حالات میں کامیاب آپریشن کارروائی کے لئے ستائش کی۔یہ ملک کے پانی میں سب سے زیادہ گہرائی میں کی جانے والی بچاؤ کارروائی ہے۔جہاز کے کریو سے اپنے خطاب کے دوران سی این ایس نے گہرائی میں غوطہ لگانے کے آپریشن کی کارروائی میں جہاز کی وقف کوششوں کی ستائش کی۔ انہوں نے ’مین بی ہائنڈ دی مشین‘کے غیر معمولی جذبے کی بھی تعریف کی۔
سی این ایس نے جہاز کو ’آن دی اسپاٹ‘یونٹ کوصیف نامے سے سرفراز کیا، جو ہندوستانی بحریہ میں پہلی بار ہے۔ انہوں نے بچاؤمہم میں شامل کریو ممبروں کو بھی توصیف نامے سے نوازا۔
نیرکشک نے حال ہی میں 80میٹر کی گہرائی پر گلہائے عقیدت پیش کرکے خراج عقیدت پیش کرنے کے لئے گجرا کے ساحل پر ایک پاکیزہ غوطہ لگایا تھا، جو 1971 کی جنگ کے دوران غرقاب ہوئے کھکری کی آرام گاہ ہے۔
آئی این ایس نیرکشک ہندوستانی بحریہ کا ایک غوطہ معاون اور آبدوز بچاؤ جہاز ہے۔ 1985 میں مجھگاؤں شپ بلڈرز کے ذریعے تیار شدہ یہ جہاز 1989 سے بحریہ کے ساتھ خدمت میں ہے اور اسے 1995 میں کمیشن کیا گیا تھا۔ آئی این ایس نیرکشک مختلف ڈائیونگ آپریشن کا حصہ رہا ہے اور ملک میں سب سے زیادی 257میٹر کی گہرائی میں غوطہ لگانے کا ریکارڈ رکھتا ہے۔